datapway kahit na taglay ang gayong di pagtitiwalang likas sa kaniya ay nakikipagkamayan, binabati ang ilan sa tulong ng mga masuyo at pakumbabang ngiti, at ang ilan ay bating mapag ampon, at ang ibay bating palibak na waring ang ibig sabihin ay: alam ko na! hindi kayo naparito ng dahil sa akin kundi dahil sa aking hapunan. may katwiran si insik quiroga. yaong matabang ginoo na pumupuri sa kaniya at nagsasabi ng pangangailangan ng isang konsulado ng insik dito sa maynila, na ang ibig manding sabihin ay walang makagaganap sa katungkulang iyon liban na kay quiroga, ay si . gonzalez na pumipirmang pitili kung tinutuligsa sa mga tudling ng pahayagan ang pagparito ng insik. yaong isa na may kagulangan na at sinisiyasat na malapit na malapit ang mga bagay bagay, ang mga lampara, at mga cuadro at ibp., at ngumingiwi at bumubulalas ng padusta, ay si. timoteo pelaez, ama ni juanito, mangangalakal na nangangalandakan ng laban sa pakikiagaw ng mga insik na naghahapay sa kaniyang kalakal.